Diari Oficial de la Generalitat Valenciana


Sumari del DOGV 5844, del 08-09-2008 (2008/10594)

Extracte de les bases de la convocatòria per a la provisió en propietat pel procediment de concurs-oposició lliure d'una plaça d'enginyer tècnic industrial, grup A2, a temps parcial (publicades en el BOP núm. 180, de 30.07.2008).
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5844

Data del DOGV
:   08-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10963


Data del document
:   04-08-2008

Organisme emissor
:   Ajuntament de Requena

Tipus de document
:   Convocatòria

Descriptors 

:   * Requena
    * administració local
    * enginyer
    * concurs administratiu

Extracte de les bases de la convocatòria per a la provisió en propietat pel procediment de concurs-oposició lliure d'una plaça d'enginyer tècnic industrial, grup A2, a temps parcial (publicades en el BOP núm. 180, de 30.07.2008). [2008/10498]  
Per Resolució d'Alcaldia de 19 de juny de 2008, s'ha acordat aprovar les bases per a la provisió en propietat d'una plaça d'enginyer tècnic industrial, grup A2, a temps parcial.   
L'extracte de les bases és el següent:  
Objecte  
És objecte de la present convocatòria la cobertura en propietat pel procediment de concurs-oposició lliure, d'una plaça d'enginyer tècnic industrial, vacant en la plantilla d'aquesta corporació local i llistada en l'Oferta Pública d'Ocupació de l'any 2008, enquadrada en l'escala d'administració especial, subescala tècnica, la configuració de la qual a l'efecte de dedicació és «a temps parcial» (20 hores setmanals).  
Condicions dels aspirants  
Per a prendre part en les proves selectives d'aquesta convocatòria serà necessari:  
a) Tindre la nacionalitat espanyola o els requisits establerts en l'article 57 de l'Estatut Bàsic de l'Empleat Públic.  
b) Haver fet els 16 anys d'edat i no excedir, si és el cas, de l'edat màxima de jubilació forçosa.  
c) Estar en possessió del títol d'Enginyer Tècnic Industrial o equivalent, o complides les condicions per a obtindre el document acreditatiu de la titulació en la data que finalitze el termini de presentació d'instàncies. En tot cas l'equivalència haurà de ser aportada per l'aspirant mitjançant certificació expedida a este efecte per l'administració competent en cada cas.  
d) Posseir la capacitat funcional per a l'exercici de les tasques.  
e) No trobar-se inhabilitat o inhabilitada absoluta o especial per a ocupacions o càrrecs públics mitjançant una resolució judicial.  
f) No haver estat separat o separada mitjançant expedient disciplinari de qualsevol administració o ocupació pública.  
Presentació d'instàncies i documentació annexa  
En les instàncies per a sol·licitar prendre part en el present procés selectiu, que hauran d'estar emplenades adientment, manifestaran els aspirants que reuneixen totes i cada una de les condicions i requisits exigits en la base tercera i, si és el cas, la base quarta, referides a la data de finalització del termini de presentació d'instàncies, i es dirigiran al president de la corporació, havent de presentar-se en el Registre General o en els llocs que determina l'article 38.4 de la Llei de Règim Jurídic de les Administracions Públiques i del Procediment Administratiu Comú vigent, reintegrades adientment, dins el termini de 20 dies naturals, comptadors a partir del següent al de la publicació de l'extracte de la convocatòria en el Boletín Oficial del Estado. La convocatòria i les seues bases es publicaran íntegrament en el Butlletí Oficial de la Província de València, i un extracte en el DOCV.  
Per a ser admés serà prou que, junt amb la instància s'acredite l'abonament dels drets d'examen i formació de l'expedient, que es fixen en la quantitat de 29,50 €, abonament que haurà d'efectuar-se en el compte restringit que amb aquest fi té obert aquesta corporació en el Banc de València 0093 0347 49, número 0048807067.   
La resta de les bases consta en el Negociat de Recursos Humans de l'ajuntament per a ser consultades, i, si és el cas, obtindre'n fotocòpia en la Consergeria de l'ajuntament.  
Cosa que es publica per a coneixement general, d'acord amb el que estableix la normativa d'aplicació.  
Requena, 4 d'agost de 2008.- L'alcalde-president: Adelo Montes Diana.